Lars Egeland

Lars Egeland (født 6. desember 1957 i Tønsberg) er en norsk politiker for SV.

Egeland er utdannet bibliotekar ved Statens Bibliotekhøgskole og senere sivilbibliotekar. Han var ansatt som hovedbibliotekar ved Høgskolen i Vestfold 1994–2003, som avdelingsdirektør i ABM-utvikling 2003–2007, og siden 2007 læringssenterdirektør ved Høgskolen i Oslo. På årsmøtet i Norsk Bibliotekforening 2014 ble han valgt som nestleder i foreningen. 

Egeland har vært medlem av Tønsberg bystyre fra 1979, og leder av Vestfold SV siden 2008. Egeland var 1. vararepresentant  for SV til Stortinget fra Vestfold 2001–2013, og møtte fast på Stortinget for Inga Marte Thorkildsen i hennes mammapermisjon vinter 2009/2010. Han ble fast representant på Stortinget da Thorkildsen ble utnevnt til barne-, likestillings og integreringsminister våren 2012 og fram til valget høsten 2013. Da gikk han tilbake til stilling som direktør for Læringssenter og bibliotek ved Høgskolen i Oslo og Akershus. 

I Stortingsvalget 2017 var han SVs førstekandidat i Vestfold.

Referanser

Eksterne lenker 
 
 

Norske bibliotekarer
Lokalpolitikere i Tønsberg
SV-politikere i Vestfold
Vararepresentanter til Stortinget
Personer fra Tønsberg kommune
Stortingsrepresentanter fra SV